open-index/open-wikipedia-markdown huggingface dataset:
Takuujärjestelmä

**Takuujärjestelmä** tai **vakuusjärjestelmä** tarkoittaa oikeuskäytäntöä, jonka mukaan rikoksesta epäillyllä on esitutkinnan aikana laissa tarkemmin säädetyin ehdoin mahdollisuus välttää tutkintavankeus takuiden avulla. Takuilla tarkoitetaan tuomioistuimen määräämää rahasummaa, muuta vakuutta tai sitoumusta, jonka epäilty määrätään antamaan välttääkseen vapaudenriiston tutkinnan aikana. Epäillyn vapauttamiseen takuita vastaan voi liittyä ehtoja, ja oikeus voi päättää vapautuksesta vain, mikäli laissa määritellyt olosuhteet eivät toisin edellytä.

Yleisimmin takuina käytetyt vakuudet voidaan jakaa käteisvakuuksiin, omaisuusvakuuksiin ja kolmannen osapuolen asettamiin vakuuksiin. Kolmannen osapuolen asettama vakuus tarkoittaa jonkin oikeudenkäynnin ulkopuolisen tahon menemistä takuuseen siitä, että epäilty täyttää tutkintaan ja oikeudenkäyntiin liittyvät velvollisuutensa. Takuujärjestelmiin luetaan lisäksi muitakin edellytyksiä vankeuden välttämiseksi, kuten epäillyn antama vakuutus. Kun takuiksi on asetettu oikeuden määräämä rahasumma, se palautetaan aikanaan takaisin maksajalle, jos epäilty saapuu varsinaiseen oikeudenkäyntiin sovitusti. Takuusumma menetetään valtiolle, jos epäilty pakenee oikeudenkäyntiä tai rangaistuksen täytäntöönpanoa.

Takuujärjestelmä on käytössä monissa maissa tutkintavankeuden vaihtoehtona. Euroopan maista takuujärjestelmä on käytössä vaihtelevassa laajuudessa ainakin Alankomaissa, Belgiassa, Luxemburgissa, Britanniassa (Englanti, Skotlanti, Wales), Irlannissa, Itävallassa, Portugalissa, Romaniassa, Saksassa, Sloveniassa, Tšekissä ja Virossa. Takuujärjestelmää sovelletaan tuomioistuinten käytännössä erityisesti anglosaksisissa maissa, kuten Britanniassa ja Yhdysvalloissa.

## Suomessa

Suomen lainsäädännössä jo kumotun Tullilain (1466/1994) 44 §:ssä säädetään mahdollisuudesta asettaa pidätetyn tai vangitun vapaaksi päästäminen ehdoksi, että hän asettaa vakuuden, jonka harkitaan takaavan hänen saapumisensa oikeudenkäyntiin ja ehkä tuomittavien seuraamusten suorittamisen. Takuujärjestely ei ole kuitenkaan Suomessa yleisesti tutkintavankeuden vaihtoehtona eikä sen käyttömahdollisuuksia ollut ennen vuonna 2014 asetettua tutkintavankeuden vaihtoehtoja ja järjestämistä selvittänyttä työryhmää laajemmin tutkittu. Työryhmä ei vuonna 2016 julkaistussa mietinnössään ehdottanut takuujärjestelmän suoraa käyttöönottoa vaan katsoi, että takuiden asettamista voidaan harkita uudelleen, kun on saatu riittävästi kokemuksia tehostetusta matkustuskiellosta ja tutkinta-arestista, joita se ensisijaisesti ehdotti otettavaksi käyttöön tutkintavankeuden vaihtoehtoina.

## Lähteet
*Tutkintavankeuden vaihtoehdot ja järjestäminen. Helsinki: Oikeusministeriö, Mietintöjä ja lausuntoja 5/2016.
### Viitteet
Lupin

**Lupin Ltd.** on vuonna 1968 perustettu intialainen lääketeollisuusyhtiö. Yhtiön kotipaikka on Mumbai. Alkuvuodesta 2018 alussa Lupin oli yksi Intian viidestaä suurimmasta lääketeollisuusyhtiöstä. Sen palveluksessa oli runsas 20&nbsp;500 työntekijää. Lupin kuului markkina-arvoltaan Bombayn pörssin 100 suurimman yhtiön joukkoon. Yrityksen osake on noteerattu Intian molemmissa pääpörsseissä (BSE ja NSE).

Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 1716. Lupinin markkina-arvo oli 9,9 miljardia Yhdysvaltain dollaria (toukokuussa 2017) ja liikevaihto 2,53 miljardia USD (2016). 

## Katso myös
Suuria intialaisia lääketeollisuus- tai bioteknologiayhtiöitä ovat myös (BSE:n top-100 -listalta yhtiön markkina-arvon mukaan; tai muun lähteen perusteella)
* Aurobindo Pharma
* Biocon
* Cadila Healthcare
* Cipla
* Divis Laboratories
* Dr. Reddy's Laboratories
* Serum Institute of India
* Sun Pharmaceutical Industries

## Lähteet

## Aiheesta muualla
* Indian Pharmaceutical Industry  (ibef.org)
* Pharmaceutical Industry Analysis: Market Research, Survey, Growth & Reports: Indian Pharma Sector   (brandindiapharma.in)
* Sector Survey: Pharmaceuticals   (makeinindia.com)
Tioribougou

**Tioribougou** on maalaiskunta ja kunnan keskuskylä Koulikoron alueen Kolokanin piirissä Malissa. Se sijaitsee 23 kilometriä Kolokanista etelään. Kunnassa on 12&nbsp;700 ja kylässä 3&nbsp;800 asukasta (vuonna 2009, väestönlaskenta).

Tioribougoun kunta rajoittuu pohjoisessa Kolokanin, idässä Massantolan, kaakossa Nonkonin, etelässä Ouolodon ja lännessä Guihoyon kuntiin. Seutu kuuluu sudanilais-sahelilaiseen vyöhykkeeseen. Kasvillisuus on heinäsavannia.

Kuntaan kuuluu 14 kylää. Asukkaat ovat etupäässä bambaroita. Lisäksi on fulbeja ja maureja. Muslimeja on yli puolet, animisteja runsas kolmasosa ja katolisia ja protestantteja yhteensä noin seitsemän prosenttia.

Tioribougoun kautta kulkee Bamakosta pohjoiseen johtava maantie RN3. Paikallisia elinkeinoja ovat maanviljely, karjanhoito, käsityöammatit, kaupankäynti ja liikenne.

## Lähteet
Kalabancoro

**Kalabancoro** on maalaiskunta ja sen keskuskylä Koulikoron alueen Katin piirissä Malissa. Se sijaitsee Nigerjoen rannalla kymmenen kilometriä Bamakon keskustasta etelään. Kunnassa on 161&nbsp;900 ja kylässä 96&nbsp;200 asukasta (vuonna 2009, väestönlaskenta).

Kalabancoron kunnan pinta-ala on 219,75 neliökilometriä. Se rajoittuu koillisessa Katin piirin Baguinéda-Campin, idässä Mountougoulan, etelässä Sanankoroban ja lännessä Mandén kuntiin sekä pohjoisessa Bamakon kaupunkipiirikuntaan. Seutu kuuluu Sudanin vyöhykkeeseen. Luonnonvarainen kasvillisuus on metsäsavannia.

Kuntaan kuuluu 12 kylää. Se on osa Bamakon esikaupunkialuetta. Asukasmäärä on moninkertaistunut 2000-luvun aikana. Suurimmat etniset ryhmät ovat bambarat, fulbet ja mandinkat. Lisäksi on lukuisten muiden kansallisuuksien edustajia. Vallitseva uskonto on islam. Vähemmistöinä on animisteja ja kristittyjä.

Paikallisia elinkeinoja ovat maanviljely, karjanhoito, käsityöammatit ja kaupankäynti. Suuri osa asukkaista käy ansiotöissä Bamakossa.

## Lähteet
Puhu äänellä jonka kuulen

**Puhu äänellä jonka kuulen** on Happoradio-yhtyeen 10.&nbsp;lokakuuta 2008 albumilta *[[Kaunis minä]]* julkaistu single.

## Tekijät
* Säv. Aki Tykki & AH Haapasalo
* San. Aki Tykki
* Sov. Aki Tykki, AH Haapasalo, Jami Motti, Markku DeFrost & Klaus Suominen

## Aiheesta muualla
* ''Puhu äänellä jonka kuulen'' Discogs-sivustolla

## Lähteet
Jennifer Dickson

**Jennifer Dickson** OC (17. syyskuuta 1936 Piet Retief, Etelä-Afrikka – 18. tammikuuta 2025 Ottawa, Ontario) oli kanadalainen taidemaalari, valokuvaaja ja taidegraafikko. Hänestä tuli vuonna 1976 ensimmäinen Lontoon Royal Academy of Artsin kuninkaalliseksi akateemikoksi nimittämä kanadalainen. Hän sai oikeustieteen kunniatohtorin arvon Albertan yliopistosta vuonna 1988, pääsi Kanadan ritarikunnan upseeriksi 1995 ja voitti Victor Tolgesy -taidepalkinnon 2001. Hänen töitään on esillä muun muassa Kanadan kansallisgalleriassa.

Dickson sairasti lapsuudessaan Etelä-Afrikassa poliota ja kävi kotikoulua. Hän aloitti opiskelun Englannissa vuonna 1954, pääsi stipendin turvin opiskelemaan myös Ranskaan ja muutti Montrealiin 1969 vietettyään edeltäneen vuoden Jamaikalla.

## Lähteet
Roy Kiyooka

**Roy Kenzie Kiyooka** (18. tammikuuta 1926 Moose Jaw, Saskatchewan – 8. tammikuuta 1994 Vancouver) oli kanadalainen taidemaalari, kuvanveistäjä ja runoilija. Hän oli japanilaistaustainen. Hän opiskeli Calgaryssa Jock Macdonaldin johdolla vuosina 1946–1949 ja vietti vuonna 1956 kahdeksan kuukautta James Pinton oppilaana San Miguel de Allendessa, Meksikossa.

Vuonna 1966 Kiyookaa pyydettiin osallistumaan São Paulon biennaaliin, ja vuonna 1969 häneltä tilattiin veistos näytteille Kanadan paviljonkiin vuoden 1970 maailmannäyttelyyn Osakaan. Hän julkaisi runouttaan lukuisissa kokoelmissa ja pääsi työnsä ansiosta ehdolle Kenraalikuvernöörin palkinnon saajaksi.

## Lähteet
Beyond the Black

**Beyond the Black** on saksalainen vuonna 2014 perustettu sinfonista metallia soittava yhtye. Yhtye tuli suosituksi erityisesti Saksan ja Itävallan alueilla esikoisalbuminsa *[[Songs of Love and Death]]* julkaisun jälkeen vuoden 2015 aikana.

Lokakuussa 2022 yhtye kertoi julkaisevansa viidennen studioalbuminsa *Beyond the Black* 13. tammikuuta 2023. Musiikkivideot on tehty kappaleisiin "Winter Is Coming" ja "Reincarnation".

Heinäkuussa 2025 yhtye kertoi seuraavan albumin *[[Break The Silence (Beyond the Blackin albumi)|Break The Silence]]* -julkaisusta 9. tammikuuta 2026 Nuclear Blast -levymerkillä.

## Jäsenet

### Nykyiset jäsenet:
* Jennifer Haben – laulu (2014–)
* Chris Hermsdörfer – kitara ja laulu (2016–)
* Tobi Lodes – kitara ja taustalaulu (2016–)
* Kai Tschierschky – rummut (2016–)
* Linus Klausenitzer – basso, taustalaulu (2021–)

### Entiset jäsenet:

* Nils Lesser – kitara (2014–2016)
* Christopher Hummels – kitara, taustalaulu (2014–2016)
* Tobias Derer – rummut (2014–2016)
* Erwin Schmidt – basso (2014–2016)
* Michael Hauser – koskettimet (2014–2016)
* Jonas Roßner – koskettimet, taustalaulu (2016–2018)
* Stefan Herkenhoff – basso, taustalaulu (2016–2021)

## Diskografia
### Albumit
* 
* 
* 
* 
* 
* 

### Singlet
* In the Shadows (2015)
* Lost in Forever (2016)
* Night Will Fade (2017)
* Forget My Name (2017 version) (2017)
* Heart of the Hurricane (2018)
* Million Lightyears (2018)
* Misery (2020)
* Golden Pariahs (2020)
* Wounded Healer (2020)
* Reincarnation (2022)
* Is There Anybody Out There? (2022)
* Winter Is Coming (2022)
* Dancing In The Dark (2022)

#### Promosinglet
* Songs of Love and Death (2015)
* Love Me Forever (2015)
* Written in Blood (2016)
* Halo of the Dark (2016)
* My God is Dead (2018)

### Musiikkivideot
* "In the Shadows" (2015)
* "Lost in Forever" (2016)
* "Night Will Fade" (2017)
* "Forget My Name (2017 Version)" (2017)
* "Heart of the Hurricane" (2018)
* "Million Lightyears" (2018)
* "Breeze" (2018)
* "Through the Mirror" (2019)
* "Misery" (2020)
* "Human" (2020)
* "Reincarnation" (2022)
* Is There Anybody Out There? (2022)
* Winter Is Coming (2022)
* Dancing In The Dark (2022)

#### Promovideot
* "Songs of Love and Death" (2015)
* "Love Me Forever" (2015)
* "Written In Blood" (2016)

## Lähteet

## Aiheesta muualla
* 
*
Jock Macdonald

**James Williamson Galloway "Jock" Macdonald** (31. toukokuuta 1897 Thurso, Skotlanti – 3. joulukuuta 1960, Toronto, Ontario, Kanada) oli kanadalainen taidemaalari. Hän kuului abstraktin taiteen edistäjien Painters Eleven -ryhmään.

Ensimmäisen maailmansodan aikana Macdonald haavoittui Ranskassa ja vietti vuoden toipilaana sairaalassa. Hän muutti vuonna 1926 Vancouveriin, jossa vietti suurimman osan loppuelämästään. Hänen töidensä joukossa ovat *Rust of Antiquity* (1958) ja *Growing Serenity* (1960).

## Lähteet
André Biéler

**André Charles Biéler** (8. lokakuuta 1896 Lausanne, Sveitsi – 1. joulukuuta 1989 Kingston, Ontario, Kanada) oli sveitsiläissyntyinen, vuonna 1908 perheineen Kanadaan asettunut taidemaalari. Hän palveli ensimmäisessä maailmansodassa ja opiskeli Yhdysvalloissa, Pariisissa sekä Sveitsissä. Hänen opettajiensa joukossa oli hänen taiteilijasukulaisensa Ernest Biéler.

Biéler asui vuosina 1927–30 Québecin Île d'Orléansissa, jossa hän maalasi Québecin asukkaiden elämään liittyneitä teoksia. Vuonna 1930 hän perusti studion Montrealiin ja elätti itsensä sekä taiteenteolla että opetustyöllä. Vuonna 1936 hänet kutsuttiin Queenin yliopistoon, jonka taiteen professorina hän toimi, kunnes jäi eläkkeelle vuonna 1963.

## Lähteet
Allan Edson

**Aaron Allan Edson** (18. joulukuuta 1846 Standbridge, Québec – 1. toukokuuta 1888 Glen-Sutton, Québec) oli kanadalainen taidemaalari. Hänen ensimmäinen opettajansa oli todennäköisesti Montrealissa elänyt yhdysvaltalaistaiteilija Robert Duncanson. Myöhemmin hän opiskeli Lontoossa, Englannissa. Hän kuului Kanadalaisten taiteilijoiden seuran perustajajäseniin ja osallistui näiden ensimmäiseen näyttelyyn vuonna 1868. 1870-lukuun mennessä hänestä oli tullut eräs Kanadan johtavista maisemamaalareista. 1880-luvun alussa hän asui Ranskan Cernay-la-Villessä, jossa hän sai opetusta Léon Pelouselta. Vuosina 1886–87 hän asui Lontoossa.

Edsonin töiden joukossa ovat *Sheep in Landscape* (1869) ja dramaattisempi *The Coming Storm, Lake Memphremagog* (1880).

## Lähteet
Jürg Wyttenbach

**Jürg Wyttenbach** (2. joulukuuta 1935 Bern – 22. joulukuuta 2021 Basel) oli sveitsiläinen säveltäjä, kapellimestari ja pianisti. Hän yhdisteli tuotannossaan musiikkia moniin muihin taiteenaloihin. Hän oli mukana perustamassa IGNM Baselia ja luennoi pitkään Baselin musiikkiakatemiassa. Hän voitti Sveitsin musiikkipalkinnon vuonna 2017.

Sveitsissä, Saksassa ja Ranskassa opiskelleen Wyttenbachin opettajiin lukeutui Yvonne Lefébure.

## Lähteet
Yélékébougou

**Yélékébougou** on maalaiskunta ja sen keskuskylä Koulikoron alueen Katin piirissä Malissa. Se sijaitsee 30 kilometriä Katista etelään. Kunnassa on 12&nbsp;800 ja kylässä 2&nbsp;400 asukasta (vuonna 2009).

Yélékébougoun kunta rajoittuu etelässä Katin piirin Safon ja Kambilan, lännessä Kalifabougoun ja Diédougoun, pohjoisessa Kolokanin piirin Nossombougoun ja idässä Koulikoron piirin Koulan kuntiin.

Kuntaan kuuluu 17 kylää. Asukkaat ovat etupäässä bambaroita, fulbeja ja soninkeja. Yleisin kieli on bambara. Uskontoja ovat islam, kristinusko ja animismi.

Yélékébougoun kautta kulkee Bamakosta pohjoiseen johtava maantie RN3. Seudun pääelinkeinot ovat maanviljely, karjanhoito ja metsien hyödyntäminen. Lisäksi harjoitetaan kaupankäyntiä ja käsityöammatteja.

## Lähteet
Juhani Leino

**Juhani Veikko Ilmari Leino** (24. heinäkuuta 1937 Viipuri – 27. marraskuuta 2007 Reposaari) oli suomalainen varatuomari, joka toimi Kemin kaupunginjohtajana.

Juhani Leino  syntyi opettajien Eino Emil Leino ja Lahja Siviä Sarkian perheeseen. Hänen puolisonsa vuodesta 1963 oli Eila Annikki Hiltunen. Leino tuli ylioppilaaksi 1956 ja valmistui oikeustieteen kandidaatiksi Helsingin yliopistosta 1963, varatuomarin arvon hän sai 1966. Hän toimi Kemin raastuvanoikeudessa kaupunginviskaalina 1966–1969 ja Kemin apulaiskaupunginsihteerinä 1969–1972. Porin kaupungin lakimies Leino oli vuodesta 1972 vuoteen 1980, jolloin hänestä tuli Kemin kaupunginjohtaja. Tässä tehtävässä Leino toimi heinäkuun loppuun vuonna 2000 asti, jolloin häntä seurasi kaupunginjohtajana Kalervo Ukkola. Jo edesmennyt Leino vaikutti muun muassa jäänmurtaja Sampon hankintaan Kemin matkailukohteeksi vuonna 1987.

## Lähteet
N’Gabacoro

**N’Gabacoro** (myös *N’Gabacoro-Droit*) on maalaiskunta ja sen keskuskylä Koulikoron alueen Katin piirissä Malissa. Se sijaitsee Nigerjoen rannalla 20 kilometriä Bamakon keskustasta itään. Kunnassa on 18&nbsp;300 ja kylässä 7&nbsp;400 asukasta (vuonna 2009).

N’Gabacoron kunnan pinta-ala on 105,76 neliökilometriä. Se rajoittuu pohjoisessa Katin piirin Moribabougoun ja etelässä Baguinéda-Campin kuntiin, idässä Koulikoron piirin Tienfalan kuntaan ja lännessä Bamakon kaupunkipiirikuntaan.

Kuntaan kuuluu seitsemän kylää. Asukkaat ovat bambaroita, songhaita, fulbeja, bozoja, dogoneja, boboja ja mandinkoja. Vallitseva uskonto on islam. Lisäksi on kristittyjä ja animisteja.

N’Gabacoron kautta kulkee Bamakon ja Koulikoron välinen maantie. Paikallisia elinkeinoja ovat hiekan ja soran hyödyntäminen, karjanhoito, maanviljely, kalastus sekä pienimuotoinen kaupankäynti ja yritystoiminta.

## Lähteet
Kalervo Ukkola

**Ahti Kalervo Ukkola** (s. 12. kesäkuuta 1949 Oulu) on suomalainen diplomi-insinööri, joka toimi muun muassa Kemin kaupunginjohtajana ja Oulun kansliapäällikkönä.  

Kalervo Ukkola syntyi työnjohtaja Arvo Ukkolan ja Hilkka Lindemanin perheeseen. Hänen puolisonsa vuodesta 1978 on Leena Happonen. Ukkola tuli ylioppilaaksi 1968 ja valmistui diplomi-insinööriksi 1974. Hän toimi Teknisen tarkastuslaitoksen suunnittelijana 1975–1976, Uudenmaan aluetyöterveyslaitoksen työturvallisuusinsinöörinä 1976–1979 ja Työterveyslaitoksen tutkimusinsinöörinä 1980–1982. Oulun yliopiston työtieteen lehtori Ukkola oli 1982–2000 ja vs. professori 1986–1988. Kemin kaupunginjohtajana Ukkola toimi 2000–2005 ja Oulun kansliapäällikkönä vuodesta 2005. Kansliapäällikön tehtäviä Ukkola hoiti vuoteen 2011, Oulun apulaiskaupunginjohtaja hän oli 2012 ja edunvalvontapäällikkö 2013–2014. Eläkkeelle Ukkola jäi lokakuun lopussa vuonna 2014. Kaupunginjohtajan arvonimi Ukkolalle myönnettiin joulukuussa 2014.

## Lähteet
Sol (jumalatar)

**Sól** (muinaisislanniksi "aurinko") on skandinaavisessa mytologiassa auringon jumalatar ja henkilöitymä, Mundilfarin tytär ja Mánin sisar. Hänen taivaan halki kulkevia vaunujaan vetävät kaksi hevosta, joita kutsutaan nimillä *Arvakr* ("varhain herännyt") ja *Alsvidr* ("nopein kaikista"). Auringon henkilöitymä esiintyy myös toisessa Merseburgin loitsussa, jossa häntä kutsutaan nimellä **Sunna**. 

Sólin vaunut kulkevat nopeasti taivaankannen yli, sillä niitä ajaa takaa susi nimeltään Skoll. Ragnarökissä Skoll viimein saavuttaa Sólin ja ahmaisee auringon.

## Lähteet
* Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet

## Aiheesta muualla
Haapsalun kaupunki

**Haapsalun kaupunki** sijaitsee Länsi-Virossa Läänemaan maakunnassa.

## Sijainti
Meri ympäröi Haapsalun kaupunkia kolmelta suunnalta: lännessä alue rajoittuu Väinämereen, etelässä Matsalunlahteen ja pohjoisessa Haapsalunlahteen.

## Hallinto ja väestö
Vuoden 2017 kuntauudistuksessa Ridalan kunta ja vanha Haapsalun kaupunki muodostivat uuden Haapsalun kaupungin. Tällöin vanhan Haapsalun keskuksesta tuli epäitsenäinen kaupunki, asutusyksikkö (), ja uuden Haapsalun hallinnollisen kaupungin, hallintoyksikön (), osa.

Kaupunki muodostuu Haapsalun epäitsenäisestä kaupungista (linn, asustusüksus), Paralepan ja Uuemõisan pienkauppaloista (alevik) sekä 56 kylästä (küla). 

## Liikenne
Valtatie 9 Tallinnan suunnasta Sauesta päättyy Haapsaluun Rohukülan satamaan, josta on lauttayhteys Hiidenmaalle ja Vormsille.


Haapsalu linnuse varemed2.jpg|Piispanlinnan raunioita.
Haapsalu rannapromenaad.jpg| Rantapromenadi.
Rohuküla sadam 2015.jpg | Rohukülan satamasta on yhteys Hiidenmaalle.


## Lähteet

## Aiheesta muualla
Pärnun kaupunki

**Pärnun kaupunki** sijaitsee Lounais-Virossa Pärnumaan maakunnassa Riianlahden rannalla.

## Hallinto ja väestö
Vuoden 2017 kuntauudistuksessa Audrun, Paikusen ja Tõstamaan kunnat sekä vanha Pärnun kaupunki yhdistyivät muodostaen uuden Pärnun kaupungin. Tällöin vanhan Pärnun keskuksesta tuli epäitsenäinen kaupunki, asutusyksikkö (), ja uuden Pärnun hallinnollisen kaupungin, hallintoyksikön (), osa.

Kaupunki muodostuu Pärnun epäitsenäisestä kaupungista (linn, asustusüksus), Lavassaaren ja Paikusen kauppaloista (alev), Audrun ja Tõstamaan pienkauppaloista (alevik) sekä 49 kylästä (küla).

## Liikenne
Valtatie 4 Tallinnasta Latvian rajalle kulkee Pärnun kautta. Valtatie 5 Rakvereen sekä rautatie Tallinnaan alkavat Pärnusta.

## Lähteet

## Aiheesta muualla
Espanjan Grand Prix 2018

**Espanjan Grand Prix 2018** (virallisesti **Formula 1 Gran Premio de España Emirates 2018**) oli Formula 1 -kauden  viides osakilpailu, joka ajettiin 13. toukokuuta Circuit de Barcelona-Catalunyan moottoriradalla Barcelonassa Espanjassa.

## Viikonlopun aikataulu ja sää

## Tulokset
### Aika-ajot

### Kilpailu

## Muuta
* Red Bullin 150:s palkintokorokesija.

## Sijoitukset kilpailun jälkeen

***Huom!**: Vain viiden parhaan sijoitukset sisällytetty.

## Katso myös
* Formula 2 Espanjan Grand Prix 2018
* GP3 Espanjan Grand Prix 2018
* Porsche Supercup Espanjan Grand Prix 2018

## Lähteet
Stora Ådholmen

**Stora Ådholmen** on huvilasaari Espoon itäsaaristossa. Se sijaitsee nelisen kilometriä Matinkylän Nuottaniemen venesatamasta itäkaakkoon. Espoon virallisessa kaupunginosajaossa Stora Ådholmen kuuluu Matinkylään; saaren ja Matinkylän manneralueen välinen etäisyys on pienimmillään noin kolme kilometriä.

Stora Ådholmenin pinta-ala on noin 14 hehtaaria. Saaren lounaispuolella sijaitsee Lilla Ådholmen. Saarten välinen salmi on kapea ja matala, joten merenpinnan ollessa alhaalla se muuttuu saaria yhdistäväksi kannakseksi. Stora Ådholmenin suurin pituus lounaasta koilliseen on noin 700 metriä, Lilla Ådholmenin suurin pituus kaakosta luoteeseen on puolestaan noin 200 metriä.

Ådholmen-nimen taustalla on ruotsin appellatiivi åda, joka tarkoittaa naarashaahkaa. Nimi on viitannut alun perin joko Stora Ådholmeniin tai koko saariryhmään. Lilla Ådholmen on sittemmin saanut kokoonsa viittavan tarkenteen "Lilla", jolloin suurempaa saarta on vastavuoroisesti alettu kutsua Stora Ådholmeniksi. Varhaisimmat maininnat saariryhmän nimistä ovat 1600-luvulta.

Stora Ådholmenin itäpuolella on useita pieniä saaria ja luotoja, joista Vattukobben ja Vettakobben ovat luonnonsuojelualuetta, kuten myös niiden itäpuolinen Ådholms Långgrund. Ådholmenin saariryhmän naapurisaaria ovat muun muassa Miessaari noin kilometri lännen suuntaan sekä Vehkasaari ja Käärmesaari runsas kilometri pohjoiseen. Lounaassa lähin naapurisaari on Haraholmen.

Stora Ådholmen on itäsaariston rakennetuimpia huvilasaaria. Ennen huviloiden aikakautta saarella oli kalastajamökki, joka näkyy vuoden 1872 kartassa. Vanha mökki on sittemmin muutettu huvilaksi. Stora Ådholmenin eteläkärjessä rantakallioiden äärellä varsin suojattomassa paikassa sijaitsee 1920-luvun taitteessa valmistunut suurehko taitekattoinen huvila, jonka hirsirunko on perimätiedon mukaan siirretty Kaivopuistosta. Arkkitehtonisesti huvila on koruton.

## Lähteet
*

### Viitteet

## Aiheesta muualla
*Tiedostopalvelu.maanmittauslaitos.fi
*Stora Ådholmen, Uusimaa, Finland — Sunrise, Sunset and Daylength
Mustavalkoleguaani

**Mustavalkoleguaani** eli **nokileguaani** eli **keskiamerikanpiikkihäntäiguaani** (*Ctenosaura similis*) on leguaanien heimoon kuuluva liskolaji. Se on maaleguaanien suvun suurin ja laajimmalle levinnein laji. Sitä tavataan Meksikossa ja Keski-Amerikassa, jossa sitä käytetään ihmisravinnoksi. Mustavalkoleguaani on mitattu maailman nopeimmaksi liskoksi.

## Ulkonäkö ja koko

Mustavalkoleguaanin tunnistaa sen lieriömäisestä ja piikikkäästä hännästä. Lajin väritys ja kuviointi vaihtelevat paljon, mutta täysikasvuiset yksilöt ovat ruumiinväriltään tavallisesti vaaleanharmaasta kellanruskeaan ja niiden selässä ja kyljessä on 4-12 mustaa raitaa. Täysikasvuiset koiraat voivat kasvaa jopa 1,5 metriä pitkiksi, mutta naaraat ovat pienempiä ja saavuttavat yleensä metrin pituuden. Se voi painaa viisi kiloa.

## Levinneisyys ja elinympäristö
Mustavalkoleguaani elää Etelä-Meksikossa, Nicaraguassa, Guatemalassa, El Salvadorissa, Hondurasissa, Belizessä, Costa Ricassa, Panamassa sekä Providencian ja San Andrésin saarilla Kolumbiassa. Lisäksi sitä on istutettu Venezuelaan ja Floridaan. Mustavalkoleguaani viettää suurimman osan ajastaan maassa, mutta on tarvittaessa hyvä kiipeilijä. Nuoret yksilöt pysyttelevät enemmän puissa, mahdollisesti välttääkseen joutumasta suurempien mustavalkoleguaanien syömäksi. Lajia tavataan kuivista ja kosteista metsäisistä alueista. Lisäksi se elää kallioalueilla, savanneilla ja rannikoiden marskimaiden ja soiden ympärillä. Mustavalkoleguaani suosii kivikkoista elinympäristöä, jossa se voi paistatella auringossa, piiloutua halkeamiin ja kiivetä puihin.

## Elintavat
Mustavalkoleguaani on maailman nopein lisko. Washingtonin yliopiston professori Raymond Huey kollegoineen on mitannut sen nopeudeksi 34,9 km/h, mikä on myös suurin matelijan maalla saavuttama nopeus.. Se puree ja käyttää häntäänsä aseena kun se ei voi juosta vaaraa pakoon. Laji viettää tavallisesti koko aamunsa auringon paisteessa lämmittelemiseen viileän yön jälkeen.

### Lisääntyminen
Parittelu tapahtuu keväällä ja koiraat osoittavat reviirin johtajuuden heiluttamalla päätään. Naaraat kaivavat pesän ja munivat jopa 30 munaa 8–10 viikkoa parittelun jälkeen. Vihreänruskeat poikaset kuoriutuvat 90 päivän kuluttua ja kaivavat tiensä ulos pesästä.

### Ravinto
Mustavalkoleguaani on täysikasvuisena pääasiassa kasvinsyöjä, joka syö lehtiä, kukkia, ​​hedelmiä ja varsia. Joskus ne syövät myös pieniä munia ja eläimiä, kuten niveljalkaisia, kaloja sekä lintuja. Nuoret yksilöt syövät lähes yksinomaan hyönteisiä ja siirtyvät kasviperäiseen ravintoon täysikasvuisena.

## Ihmiskäyttö
Mustavalkoleguaania syödään ja myydään kauppatoreilla Meksikossa ja Keski-Amerikassa, jossa sillä uskotaan olevan lääkinnällistä arvoa.

## Kuvagalleria

CtenosauraSimilis.jpg
Iguanamexico.jpg
Iguana Manual Antonio.jpg
Black Ctenosaur, in tree, Costa Rica.jpg


## Lähteet

## Aiheesta muualla
* Animal Diversity Web: Ctenosaura similis (Black Iguana)
Compagnia dei Gelosi

**Compagnia dei Gelosi** oli italialainen näyttelijäryhmä, jonka tyylisuunta oli commedia dell’arte. Ryhmän perusti Flaminio Scala Milanossa vuonna 1568. I Gelosi oli aktiivinen vuoteen 1604 ja se esiintyi useissa Pohjois-Italian kaupungeissa. Maineen kasvaessa I Gelosi teki vierailuja Ranskaan, Espanjaan, Saksaan ja Puolaan.

Ryhmään kuului aikansa tunnetuimpia näyttelijöitä, kuten Francesco Andreini ja tämän puoliso Isabella Andreini, jonka kuoleman seurauksena ryhmän toiminta kuihtui.

## Lähteet

## Aiheesta muualla
*Sapere.it: Andreini
*GAD "Città di Pistoia" : FRANCESCO ANDREINI, PISTORIENSE E LA COMPAGNIA DE “I COMICI GELOSI” (Nota di Franco Checchi)
*Viv-it.org: Commedia dell’Arte, la compagnia dei Gelosi
Bossofala

**Bossofala** on maalaiskunta Koulikoron alueen Katin piirissä Malissa. Sen keskuskylä Néguéla sijaitsee 45 kilometriä Katista länteen. Kunnassa on 16&nbsp;900 ja keskuskylässä 5&nbsp;700 asukasta (vuonna 2009).

Bossofalan kunnan pinta-ala on 800 neliökilometriä. Se rajoittuu pohjoisessa Katin piirin N’Tjiban ja Diédougoun, idässä Dio-Garen ja Dombilan, etelässä Sibyn ja Sobran sekä lännessä Kayesin alueen Katin piirin Makanon ja Kassaron kuntiin. Länsirajalla virtaa Baouléjoki.

Kuntaan kuuluu 17 kylää. Asukkaat ovat etupäässä bambaroita, fulbeja ja mandinkoja.

Néguélan kautta kulkee Bamakosta Senegalin rajalle johtava maantie RN24 sekä Dakarin–Nigerin rautatie. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, maissi, maapähkinä, puuvilla, tupakka ja vehnä. Kotieläimiä ovat naudat, lampaat, vuohet ja siipikarja. Lisäksi harjoitetaan käsityöammatteja ja pienimuotoista kaupankäyntiä.

## Lähteet
Kodorin kriisi 2001

**Kodorin kriisi** oli lokakuussa 2001 georgialaisten ja abhasialaisten joukkojen välillä käyty yhteenotto Kodorisolassa Abhasiassa. Georgialaiset saivat tukea tšetšenialaisilta taistelijoilta. Maailman media, joka keskittyi Yhdysvaltojen hyökkäykseen Afganistaniin, vähätteli konfliktia. Taistelu koitui ainakin 40 ihmisen kuolemaksi. 

## Aikajana
4. lokakuuta 2001 ryhmä Ruslan Gelayevin johtamia tšetšenialaisia ja georgialaisia taistelijoita menivät solaan Georgian puolelta ja hyökkäsi Giorgievskojen kylään. Kun Yhdistyneiden kansakuntien tarkkailijoita kuljettanut helikopteri ammuttiin 8. lokakuuta 2001 alas, yhdeksän ihmistä kuoli.

## Seuraukset
Abhasialaisten vangitsema georgialainen Valery Chkhetiani sai halvauksen 5. elokuuta 2004, ja hänet vietiin sairaalan, jossa hän kuoli kaksi päivää myöhemmin. Chkhetiani oli tuomittu viidentoista vuoden vankeuteen.

Viron entinen pääministeri ja silloinen Georgian presidentin neuvonantaja Mart Laar sanoi 29. elokuuta 2006, että Kodorin konflikti oli Venäjän suunnittelema. Laar myös varoitti, että Georgiaan kohdistuvia Venäjän provokaatioita on odotettavissa, mutta Georgia on valmistautunut selviämään kaikista Venäjän asettamista haasteista. 

Venäjä syytti 30. huhtikuuta Georgiaa 1&nbsp;500 miehen kokoamisesta Kodorin alueelle Abhasian valtaamiseksi. Venäjä vastasi Georgian tekoon kokoamalla omia joukkojaan alueelle kiristämällä maiden välejä. Nämä joukot taistelivat myöhemmin vuoden 2008 sodassa.

## Lähteet
* http://news.bbc.co.uk/2/hi/europe/1595847.stm.
* http://www.rferl.org/reports/caucasus-report/2001/10/34-121001.asp
* http://hrw.org/wr2k2/europe9.html
* http://news.bbc.co.uk/2/hi/europe/1586098.stm
* http://www.kavkaz-uzel.ru/articles/59712
* https://web.archive.org/web/20100620011744/http://www.bns.ee/login.jsp?lang=en
* https://www.theguardian.com/world/2008/apr/30/russia.georgia
Moribabougou

**Moribabougou** on maalaiskunta ja sen keskuskylä Koulikoron alueen Katin piirissä Malissa. Se sijaitsee Nigerjoen vasemmalla rannalla 20 kilometriä Bamakon keskustasta itään. Kunnassa on 27&nbsp;100 ja kylässä 15&nbsp;600 asukasta (vuonna 2009).

Moribabougoun kunnan pinta-ala on 200 neliökilometriä. Se rajoittuu etelässä Katin piirin N’Gabacoron ja pohjoisessa Safon kuntiin, lännessä Sangarébougoun kuntaan ja Bamakon kaupunkipiirikuntaan sekä idässä Koulikoron piirin Tienfalan kuntaan. Maisemaa leimaavat pohjoisessa kohoavat Mandinguevuoret laaksoineen. Sadekauden jälkeen kuivuvat pienet joet laskevat Nigeriin. Seutu kuuluu Sudanin vyöhykkeeseen.

Kuntaan kuuluu neljä kylää. Se on osa Bamakon esikaupunkialuetta. Asukasluku on kasvanut voimakkaasti 2000-luvun alussa. Suurin etninen ryhmä ovat bambarat. Lisäksi on dogoneja, fulbeja, somonoja, songhaita, soninkeja ja mandinkoja. Yleisin kieli on bambara. Vallitseva uskonto on islam, mutta kunnassa on myös kristittyjä ja animisteja.

Moribabougoun kautta kulkevat Bamakon ja Koulikoron välinen päällystetty maantie RR14 sekä Dakarin–Nigerin rautatie. Paikallisia elinkeinoja ovat maanviljely, karjanhoito, kalastus, kaupankäynti ja käsityöammatit. Osa asukkaista käy ansiotöissä Bamakossa.

## Lähteet
Mauriainen

**Mauriainen** voi tarkoittaa seuraavia:

* pihamauriainen (myös sokerimuurahainen tai mauriainen), mauriaisten sukuun kuuluva muurahaislaji
* mauriaiset, muurahaissuku
I Hear a Symphony (albumi)

**I Hear a Symphony** on yhdysvaltalaisen tyttöbändin The Supremesin kahdeksas studioalbumi. Albumin julkaisi Motown-levy-yhtiö helmikuussa 1966. Albumi sijoittui Billboard 200 -albumilistan 8. sijalle ja Top R&B Albums -albumilistan ensimmäiselle sijalle.

## Kappaleet
Kaikki kappaleet tuottanut Brian Holland ja Lamont Dozier paitsi kappaleen ”Yesterday”, jonka on tuottanut Norman Whitfield.

### A-puoli
# Stranger in Paradise  – 3.03
# Yesterday  – 2.28
# I Hear a Symphony  – 2.41
# Unchained Melody  – 3.47
# With a Song in My Heart  – 2.02
# Without a Song  – 2.59

### B-puoli
# My World Is Empty Without You  – 2.33
# A Lover’s Concerto  – 2.35
# Any Girl in Love (Knows What I’m Going Through)  – 2.59
# Wonderful! Wonderful!  – 2.51
# Everything is Good About You  – 2.59
# He’s All I Got  – 2.46

## Arvostelut
*AllMusic. 

## Lähteet
I Hear a Symphony

**I Hear a Symphony** on yhdysvaltalaisen tyttöbändin The Supremesin vuoden 1965 kappale, joka äänitettiin Motown-levy-yhtiölle.

Motownin Holland–Dozier–Holland-tiimin säveltämä ja sanoittama kappale sijoittui Billboard Hot 100 -singlelistan ensimmäiselle sijalle. 

## Lähteet
Valmis (Kasmirin albumi)

**Valmis** on suomalaisartisti Kasmirin 16. helmikuuta 2018 julkaistu toinen studioalbumi. Albumin 11 kappaleesta kymmenen ovat yhdessä tuottaneet Hank Solo sekä Jonas W. Karlsson ja yhden OP Beats. Albumi nousi ensimmäisellä listaviikollaan suoraan Suomen virallisen albumilistan ensimmäiselle sijalle ja pysytteli ensimmäiset seitsemän viikkoa kymmenen parhaan joukossa. Albumi on ylittänyt kultalevyrajan.

Albumilta julkaistiin ennen sen julkaisua kuusi singleä, joista ensimmäinen (”Amen”) lähes kaksi vuotta aiemmin.

## Kappaleet

## Lähteet

## Aiheesta muualla
* ''Valmis'' Discogs-sivustolla
Persona 5: The Animation

**Persona 5: The Animation** on vuonna 2018 esitetty ja CloverWorksin tuottama japanilaiseen PlayStation 3- ja PlayStation 4 -konsolipeliin *[[Persona 5]]* (2016) perustuva animesarja. Sarjan on ohjannut Masashi Ishihama ja käsikirjoittanut Shinichi Inotsume, konsopeliversion musiikista vastanneen Shōji Meguron palatessa säveltäjäksi.

Jo ennen peliversion julkaisua 3. syyskuuta 2016 julkaistiin animespesiaali *The Day Breakers*. Lisäksi on tehty kaksi erikoispitkää jaksoa, joista ensimmäinen esitettiin televisiossa joulukuussa 2018 ja toinen maaliskuussa 2019. Lisäksi kaksi OVA-erikoisjaksoa julkaistiin suoraan DVD:lle ja Blu-raylle touko-kesäkuun 2019 aikana. Sarjan englanniksi jälkiäänitetty versio julkaistaan Blu-raylle kokonaisuudessaan 29. syyskuuta 2020. Mutta sitä ennen Funimation julkaisi digitaalisesti sarjan 26 jaksoa ja kaksi ensimmäistä erikoisjaksoa 18. elokuuta 2020.

## Asetelma
Ren Amamiya muuttaa Tokioon viettämään toisen lukiovuotensa Shujinin akatemiassa. Hän päätyy salaperäiseen paikkaan ja tulee vaaratilanteessa herättäneeksi Persoonan mahdin, minkä jälkeen hän muodostaa ystäviensä kanssa ryhmän nimeltä ”Sydänten haamuvarkaat” () muuttaakseen pahantahtoiset aikuiset varastamalla vääristyneet halut heidän sydämistään.

## Ääninäyttelijät
### Pääroolit

### Sivuroolit

## Jaksot

## Lähteet

## Aiheesta muualla
*''Persona 5: The Animation'' Anime News Networkin tietosanakirjassa
Gustaf Selin

**Gustaf Selin** (14. lokakuuta 1830 Sääksmäki – 24. toukokuuta 1905 Tampere) oli suomalainen Tampereella vaikuttanut kauppias ja kunnallismies.

Metsä-Paavolan talossa Sääksmäen Tarttilassa syntynyt Selin muutti 31-vuotiaana Tampereelle ja aloitti siellä ruokatavarakauppiaana vuonna 1861. Hän lajensi pian liiketoimiaan viljakaupan puolelle ja menestyi siinä niin hyvin, että saattoi vuonna 1885 rakentaa Tampereen Kauppatorin eteläreunalle kolmikerroksisen Selinin talon. Selin toimi myös sekatavarakauppiaana.

Selin oli mukana Tampereen kunnallispolitiikassa ja oli Tampereen kaupunginvaltuuston jäsen 1875–1893.  Hän oli myös kaupungin rahatoimikamarin jäsen 1875–1878 ja 1883–1885 sekä puheenjohtaja 1885 ja 1889–1901. Selin oli myös mukana perustamassa Aamulehteä ja kuului Suomalaisen klubin johtokuntaan. Hänet valittiin myös Tampereen edustajana säätyvaltiopäiville mutta ruotsinmielisten valitus kumosi valinnan. 

Gustaf Selin oli naimisissa Vivika Karlundin kanssa. Heidän poikansa Frans Salmus, ent. Selin (1866–1940) oli Aamulehden (Tampereen Kirjapaino Oy) isännöitsijänä 1894–1906 ja lehden johtokunnan jäsenenä ja puheenjohtajana. Hän omisti vuodesta 1907 alkaen Lempäälässä Lopen kartanon. Toinen poika Gustaf Alfred Selin (1865–1916) kävi Turun kauppaopiston ja omisti vuodesta 1896 oman puutavaraliikkeen sekä vuodesta 1905 Pyhäjärven höyrysahan, jonka yhteydessä oli sahatavaran kuivaamo ja höyläämö.

## Lähteet
Luettelo Florida Panthersin varaamista pelaajista

**Luettelo Florida Panthersin varaamista pelaajista** sisältää kaikki Florida Panthersin NHL:n varaustilaisuuksissa varaamat pelaajat.

Florida Panthers on historiansa aikana päässyt varaamaan kahdesti numerolla 1.  Panthers varasi Ed Jovanovskiin ja  Aaron Ekbladin. Suomalaisia kiekkoilijoita Panthers on varannut 12 kappaletta.

## Selitykset

## Varatut pelaajat

;Huomautukset

## Lähteet
Yhdysvaltain presidentinvaalit 1844

**Yhdysvaltain presidentinvaalit 1844** olivat 15:nnet Yhdysvaltain presidentinvaalit. Vaalit järjestettiin 1. marraskuuta – 4. joulukuuta 1844. James K. Polk demokraattisesta puolueesta voitti whig-puolueen Henry Clayn täpärässä kilvassa, jonka kiistanalaisina teemoina olivat orjuus ja Texasin tasavallan liittäminen osaksi Yhdysvaltoja.

## Vaalikampanja

Ennen vaaleja James K. Polk oli yleisölle melko tuntematon. Hän oli ensimmäinen niin sanottu "musta hevonen". Suurin osa molempien puolueen kampanjasta keskittyi henkilökohtaisiin hyökkäyksiin ehdokkaita kohtaan. Tuntemattomuutta hyödyntäen whigit pilkkasivat demokraatteja vaalimainoksella: *Who is James K. Polk?* (). Demokraatit taas ottivat kohteekseen Clayn moraalin ja väittivät hänen rikkoneen systemaattisesti jokaista kohtaa kymmenestä käskystä.

Kampanjassa Polk oli orjuuden ja Texasin liittämisen kannalla, kun taas Clay vastusti orjuutta ja Texasin liittämistä. Clay oli kuitenkin orjanomistaja, joka sai osan äänestäjistä vakuuttuneiksi siitä, että hän ei tulisi tekemään orjuudelle mitään. Polk taas yritti vakuuttaa ymmärtävänsä itäisten demokraattien tarpeen asettaa suojatulleja ulkomaalaisille tavaroille, vaikka oli aina vastustanut korkeita tulleja.

## Ehdokkaat
### Whig

### Demokraatit

## Tulokset
Yhdysvaltain presidentinvaalit 1844
|- style="background-color:#E9E9E9;text-align:center;"
! colspan="2" rowspan="2" style="text-align:left;" | Presidenttiehdokas
! rowspan="2" colspan="1" style="text-align:left;" | Puolue
! rowspan="2" colspan="1" style="text-align:left;" | Kotiosavaltio
! rowspan="1" colspan="2" style="text-align:left;" | Kansanäänet
! rowspan="2" colspan="1" style="text-align:center;" | Valitsijamiesäänet
|-
! Määrä
! %
|- style="background-color:#E9E9E9;text-align:center;"
|-
| style="background-color:" |
| style="text-align:left;" | **[[James K. Polk]]**
| style="text-align:left;" | Demokraatit
| style="text-align:left;" | Tennessee
| 1&nbsp;339&nbsp;494
| 49,5
| 170
|-
| style="background-color:" |
| style="text-align:left;" | Henry Clay
| style="text-align:left;" | Whig
| style="text-align:left;" | Kentucky
| 1&nbsp;300&nbsp;004
| 48,1
| 105
|-
| style="background-color:#CCCC66" |
| style="text-align:left;" | James G. Birney
| style="text-align:left;" | Vapauspuolue
| style="text-align:left;" | Michigan
| 62&nbsp;103
| 2,3
| 0
|-
| colspan=4 style="text-align:left;" | Muut
| 2&nbsp;058
| 0,1
| –
|-
| colspan="7" style="background-color:#E9E9E9;"|
|- style="font-weight:bold"
| colspan="4" style="text-align:left;" | Yhteensä
| 2&nbsp;703&nbsp;659
| 100
| 275
|- style="font-weight:bold"
| colspan="6" style="text-align:left;" | Voittoon tarvitaan
| 138
|}

## Lähteet
Nioumamakana

**Nioumamakana** on maalaiskunta ja sen keskuskylä Koulikoron alueen Katin piirissä Malissa. Se sijaitsee lähellä Guinean rajaa 150 kilometriä Katista länteen. Kunnassa on 8&nbsp;400 ja kylässä 500 asukasta (vuonna 2009).

Nioumamakanan kunnan pinta-ala on 322,92 neliökilometriä. Se rajoittuu koillisessa Katin piirin Sobran, etelässä Kangaban piirin Balan Bakaman ja luoteessa Kayesin aluein Kitan piirin Sirakoron ja Makanon kuntiin sekä lounaassa Guineaan. Maisemaa leimaavat Mandinguevuoret. Seutu kuuluu Sudanin vyöhykkeeseen. Kasvillisuus on vuoristometsiä, galleriametsiä sekä puu- ja metsäsavannia. Eläinkunta käsittää muun muassa antilooppeja ja pahkasikoja sekä leijonan ja leopardin kaltaisia katoamassa olevia suurpetoja.

Kuntaan kuuluu yhdeksän kylää. Asukkaat ovat mandinkoja, fulbeja, bambaroita ja soninkeja.

Kunnan liikenneyhteydet ovat huonot varsinkin sadekaudella. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi ja riisi. Myytäväksi kasvatetaan maapähkinää ja puuvillaa. Kotieläimiä ovat naudat, lampaat ja vuohet. Lisäksi harjoitetaan keräilyä, käsityöammatteja ja perinteisin menetelmin tapahtuvaa kullankaivua. Kultaesiintymiä ovat keskuskylän Dagala sekä Kéniéba Couta.

## Lähteet
Champion (RuPaulin albumi)

**Champion** on RuPaulin viides studioalbumi, julkaistiin 24. helmikuuta 2009.

## Kappaleet
# Main Event
# Jealous of My Boogie
# Cover Girl
# Tranny Chase
# LadyBoy
# Champion
# Never Go Home Again
# Destiny Is Mine
# Let's Turn the Night
# Devil Made Me Do It
# Theme from 'Drag Race
# Throw Ya Hands Up (feat. Lady Bunny)

## Lähteet

## Aiheesta muualla
* ''Champion'' discogs.com -sivustolla
S/S Primula

**S/S Primula** oli suomalainen Helsingin Höyrylaiva Oy:n ja Suomen Höyrylaiva Oy:n omistama rahtihöyrylaiva joka oli liikenteessä 1904–1955.

S/S Primula rakennettiin W. Lindbergs Verkstad och Varfs Ab:n telakalla Tukholmassa tilaajan ollessa Helsingin Höyrylaiva Oy (Helsingfors Ångfartygs Ab). Matkustaja- ja rahtilaivaksi rakennettu alus liikennöi Helsinki-Lyypekki-linjalla. Ensimmäisen maailmansodan alettua 1914 saksalaiset takavarikoivat aluksen Lyypekissä ja se oli sitten vuodesta 1915 alkaen miinanraivaajien tuki- ja saattuealuksena. Laivan omistaja Helsingin Höyrylaiva Oy yhdistettiin vuonna 1920 Suomen Höyrylaiva Oy:hyn ja kun S/S Primula luovutettiin 1921 takaisin Suomen Höyrylaiva Oy:lle se vietiin Norddeutscher Lloydin telakalle Bremerhaveniin jossa laiva kunnostettiin ja muutettiin kokonaan rahtilaivaksi.

S/S Primula oli sitten vuodesta 1923 alkaen rahtilaivana muun muassa Helsinki-Tukholma-linjalla. Laiva sai konevian marraskuussa 1955 minkä jälkeen se myytiin Oy Vuoksenniska Ab:lle romutettavaksi.

S/S Primulan pituus oli 61,65 metriä, leveys 8,59 metriä ja syväys 4,80 metriä. Laivan vetoisuus oli 867 bruttorekisteritonnia. Sen voimanlähteenä oli kolmisylinterinen 870 hevosvoiman trippelihöyrykone. Suurin kulkunopeus oli 10 solmua.

## Lähteet

## Aiheesta muualla
*  Helsingin Höyrylaivaosakeyhtiön (HÅAB) S/S Primula ja Suomen valtion omistama S/S Nautilus. Suomen Merimuseon kuvakokoelmat
Dialakoroba

**Dialakoroba** on maalaiskunta ja sen keskuskylä Koulikoron alueen Katin piirissä Malissa. Se sijaitsee 50 kilometriä Bamakosta etelään. Kunnassa on 22&nbsp;800 ja kylässä 5&nbsp;000 asukasta (vuonna 2009).

Dialakoroban kunta rajoittuu pohjoisessa Katin piirin Sanankoroban, idässä Bougoulan, etelässä Ouélessébougoun ja Faraban sekä lännessä Niagadinan ja Mandén kuntiin.

Kuntaan kuuluu 23 kylää. Asukkaat ovat etupäässä bambaroita, mandinkoja ja fulbeja. Vallitseva uskonto on islam.

Dialakoroban kautta kulkee Bamakosta Sikassoon johtava maantie RN7. Paikallisia elinkeinoja ovat maanviljely, karjanhoito, kalastus, kaupankäynti, käsityöammatit sekä metsien, hiekan ja soran hyödyntäminen.

## Lähteet
Koripallon Mestarien liiga 2017–2018

**[[Koripallon Mestarien liiga]]n kausi 2017–2018** oli sarjan historian toinen. Sarjaan osallistui karsinta mukaan lukien 56 joukkuetta 32 maasta. Kausi alkoi karsintakierroksilla 19. syyskuuta 2017 ja päättyi final four -turnauksen loppuotteluun 6. toukokuuta 2018. Mestaruuden voitti ensimmäisen kerran kreikkalainen AEK Ateena, joka voitti loppuottelussa AS Monacon 100–94. Pronssiottelussa espanjalainen CB Murcia voitti saksalaisen Riesen Ludwigsburgin 85–74.

Kauden arvokkaimmaksi pelaajaksi nimettiin AEK Ateenan Manny Harris. Harrisin lisäksi kauden tähdistöviisikkoon nimettiin korikuningas DJ Kennedy, Louis Labeyrie, Ovie Soko ja Elmedin Kikanović.

## Osallistujat

* Seura on Monacosta mutta osallistui sarjaan Ranskan kiintiöstä

## Lähteet

## Aiheesta muualla
* Virallinen kotisivu
Värittömän miehen vaellusvuodet

**Värittömän miehen vaellusvuodet** () on japanilaisen kirjailija Haruki Murakamin romaani, joka julkaistiin vuonna 2013. Suomessa kirja julkaistiin Tammen Keltaisessa kirjastossa Raisa Porrasmaan suomentamana vuonna 2014. Kirja oli ensimmäinen Murakamin teos, joka suomennettiin suoraan japanin kielestä. 

Kirja kertoo japanilaisesta Tsukuru Tazakista, jonka ystävät hylkäsivät hänet nuoruudessaan. Tsukuru palaa traumaattiseen menneisyyteensä ja lähtee selvittämään hylkäämisen syytä sekä etsimään vanhoja ystäviään. Kirjassa päähenkilö matkustaa muun muassa yhden kadonneen ystävänsä perässä Hämeenlinnaan Suomeen.

## Lähteet
Kohtaaminen Roomassa

**Kohtaaminen Roomassa** (*Una giornata particolare*) on Ettore Scolan ohjaama italialais-kanadalainen draamaelokuva vuodelta 1977. Elokuvan tapahtumat sijoittuivat yhteen päivään 6. toukokuuta 1938 jolloin Adolf Hitler oli valtiovierailulla Benito Mussolinin luona Roomassa. Elokuvan pääosissa olivat Marcello Mastroianni, Sophia Loren ja John Vernon. Pienessä sivuosassa, fasistisen perheen tyttärenä, näytteli silloin 14-vuotias Alessandra Mussolini, Benito Mussolinin pojantytär.

## Juoni
Elokuvan tapahtumapaikkana oli roomalainen asuintalo joka on tyhjentynyt lähes kokonaan asukkaiden lähdettyä seuraamaan Hitlerin vierailuun liittyvää paraatia ja vastaanottoa. Taloon ovat jääneet vain ylirasittunut kuuden lapsen äiti Antonietta (Sophia Loren) ja hänen naapurinsa radiotoimittaja Gabriele (Marcello Mastroianni) jota uhkaa karkotus Sardinian saarelle antifasististen mielipiteiden ja homoseksuaalisuuden vuoksi. He viettävät yhdessä iltapäivää tyhjässä talossa ja heidän välilleen syntyy lyhyt suhde mutta taustalla kuuluu koko ajan kovaäänisistä tuleva propagandaselostus Hitlerin vierailusta. Samana iltana poliisi tulee pidättämään Gabrielen ja kun Antoniettan aviomies palaa kotiin yöllä hän julistaa aikovansa siittää seitsemännen lapsen jolle nimeksi tulee Adolfo.

## Pääosissa
 
Lähde: 

## Lähteet
Niagadina

**Niagadina** on maalaiskunta ja sen keskuskylä Koulikoron alueen Katin piirissä Malissa. Se sijaitsee Nigerjoen oikealla rannalla 80 kilometriä Bamakosta etelään. Kunnassa on 10&nbsp;400 ja kylässä 3&nbsp;900 asukasta (vuonna 2009).

Niagadinan kunta rajoittuu koillisessa Katin piirin Dialakoroban, kaakossa Faraban, etelässä Kourouban ja luoteessa Bancoumanan kuntiin. Seutu kuuluu Sudanin ja Guinean siirtymävyöhykkeeseen. Kasvillisuus on runsasta ja alueella on paljon metsää.

Kuntaan kuuluu viisi kylää. Asukkaat ovat etupäässä mandinkoja. Lisäksi on fulbeja ja somonoja. Vallitseva uskonto on islam.

Niagadinaan on ympärivuotinen maantieyhteys. Myös Nigerjoki toimii liikenneväylänä. Seudun pääelinkeino on maatalous. Tärkeimmät viljelykasvit ovat hirssi, durra, maissi, riisi, pavut ja puuvilla. Kotieläimiä ovat naudat, lampaat, vuohet ja siipikarja. Bozot ja somonot harjoittavat kalastusta. Muita elinkeinoja ovat keräily, käsityöammatit sekä hiekan ja soran hyödyntäminen.

## Lähteet
Kunz

**Kunz** on muun muassa seuraavien henkilöiden sukunimi:

* Alfred Kunz (1929–2019), kanadalainen säveltäjä ja kuoronjohtaja
* Andreas Kunz (1946–2022), saksalainen yhdistetyn hiihtäjä
* Joachim Kunz (s. 1959), itäsaksalainen painonnostaja
* Samuel Kunz (1921–2010), saksalainen keskitysleirin vartija
* Stephan Kunz (s. 1972), liechtensteinilainen maastohiihtäjä.
Sinä olet minun (kappale)

__NOTOC__
**Sinä olet minun** on suomalaisen muusikko ja lauluntekijä Lauri Tähkän kolmas single syksyllä 2016 ilmestyneeltä ''Vien sut täältä kotiin'' -studioalbumilta. Kappale julkaistiin *Vien sut täältä kotiin* -albumilla 16. syyskuuta 2016 ja singlenä 18. marraskuuta 2016 Spotifyssa. Akustisena tallenteena single julkaistiin Spotifyssa 1. joulukuuta 2017, kun Tähkä esitti sen musiikkiviihdeohjelmassa Alasti-klubi yhdessä kitaristi Jaakko Kääriäisen kanssa. 

Kappale teki listahistoriaa ja samalla uuden listaennätyksen 28. huhtikuuta 2018, kun se äänestettiin Iskelmä Radion listan ykköseksi 56 viikon ajan.  *Sinä olet minun* striimasi kultaa Spotifyssa marraskuussa 2018.  

Singlen on säveltänyt Lauri Tähkä ja sanoittanut Saara Törmä. Kappaleen on tuottanut Jukka Immonen.

## Lähteet
Viinamäen kansakoulu

**Viinamäen kansakoulu** oli entisen Jalasjärven kunnan Hirvijärven kylässä vuosina 1920–1966 toiminut kansakoulu.

Koulua varten Jalasjärven kunta osti vuonna 1920 tontin August Tuominiemen perikunnalta. Samana vuonna opetus aloitettiin Sameli Viinamäen ja Siimoni Hopiavuoren taloissa. Vuonna 1925 aloitetun koulurakennuksen alakertaan opetusta siirtyi syksystä 1927, ja koulu valmistui seuraavana vuonna. 

Ensimmäisenä opettajana Viinamäen koulussa toimi Hilma Ruha, ja muita vakituisia opettajia olivat vuosikymmenten mittaan Alli Autio, Kerttu Santalahti, Jaakko Yli-Rekola sekä koulun viimeisinä opettajina Maria Salmela ja Juhani Kungsbacka.

Viinamäen koulu toimi lakkautuksensa 1966 jälkeen ensin juhlatilana ja sitten huonosti menestyneen muoviyrityksen tiloina.

## Lähteet
Tika Sevón Liljegren

__NOTOC__
**Tika Sevón Liljegren** (s. 22. lokakuuta 1992) on suomenruotsalainen laulaja, joka voitti Suomen X Factor -laulukilpailun toisen tuotantokauden vuonna 2018. Hän kilpaili ohjelmassa Saara Aallon tiimissä. Kilpailussa oli palkintona sadan tuhannen euron arvoinen levytyssopimus Sony Musicin kanssa. 

Hänen ensimmäinen singlensä ”Live and You Learn” julkaistiin 22. maaliskuuta 2019. Hän esittää kappaleen käyttäen artistinimeä Tika. Hänen X Factor -voittonsa jälkeistä vuotta dokumentoitiin Yle Areenassa julkaistuun neliosaiseen minidokumenttisarjaan *Tika - mitä tapahtui X Factorin jälkeen?*. Vuonna 2020 Tika osallistui Uuden Musiikin Kilpailuun kappaleella ”I Let My Heart Break”. Hän sijoittui kilpailussa 3. sijalle.

Alkuvuodesta 2022 Sevón Liljegren aloitti *[[BUU-klubben]]in* juontajana.

## Taustaa
Sevón Liljegren on adoptoitu Nepalista Ruotsiin puolitoistavuotiaana. Hänen biologinen äitinsä kuoli synnytyksessä ja vuotta myöhemmin hänen isänsä hukkui tulvassa. Hän on Ruotsin kansalainen, mutta kasvanut Tammisaaressa ja asunut pitkään Karjaalla. X Factor -voiton jälkeen hän muutti Helsinkiin. Hän on ammatiltaan rakennusmaalari, mutta hän on työskennellyt myös muun muassa ravintola-alalla.

Sevón Liljegren oli mukana Ruotsin paikallisessa *[[Kadonneen jäljillä]]* -ohjelmassa (*Spårlöst*) vuonna 2014. Hän löysi ohjelman kautta biologisen veljensä.

## Diskografia
### Singlet

## Lähteet

## Aiheesta muualla
* Minidokumenttisarja ''Tika - mitä tapahtui X Factorin jälkeen?'' Yle Areenassa
Andselv

**Andselv** on kylä Andselva-nimisen joen varrella Målselvin kunnassa Pohjois-Norjassa. Vuonna 2013 kylän väkiluku oli 905. Kylä sijaitsee Bardufossin lentokentän välittömässä läheisyydessä.

## Lähteet